Hekk kif ix-xogħlijiet ta' riġenerazzjoni fil-Port il-Kbir għaddej b'ritmu tajjeb madwar 12-il bastiment mitluq qegħdin jitneħħew minn dan il-port. Il-Ministru għat-Trasport, l-Infrastruttura u l-Proġetti Kapitali Ian Borg qal li Transport Malta, flimkien ma' Infrastructure Malta, daħlet għal numru ta' proġetti stabbiliti biex tirriġenera l-port, biex b'hekk itejbu mhux biss is-servizzi li jistgħu jiġu offruti iżda wkoll il-flessibilità li l-port jista' joffri lill-industrija tat-tbaħħir f'Malta b'mod sħiħ. Il-ministru qal dan waqt li kien qed isegwi operazzjoni li kienet qed issir fejn kien qed jittella' bastiment. Waqt din iż-żjara l-Ministru Ian Borg qal li l-Port il-Kbir għandu importanza strateġika u għandu użu differenti; dak ta' livell industrijali, ta' merkanzija iżda anke dak turistiku. Għalhekk dan il-port għandu jkun utilizzat tajjeb. Ritratti: Jitneħħa l-aħħar rigg mill-Port il-Kbir Il-Ministru kompla li, "Aħna rridu iktar servizzi marittimi, irridu però mbagħad li kull spazju jkun utilizzat bl-aħjar mod possibbli u għalhekk qed innaddfu dan iċ-ċimiterju ta' bastimenti li kienu mgħarrqa u mitluqa fin-naħa ta' ġewwa tal-Marsa, madwar tnax b'kollox, u anke meta kellna strutturi opri tal-baħar bħal oil rigs li kien għadda ż-żmien minn fuqhom fejn kienu u kienu ilhom hemm mitluqa, aħna tlabna biex dawn jitilqu wkoll. Irridu li jidħlu iżjed għax-xogħol. Issa għandna port notice ġdida li qed tinnotifika kull xahrejn u b'hekk tabilħaqq naraw li jkun għaddej ix-xogħol fuqhom jew le". .td_uid_3_605ee408cc3d7_rand.td-a-rec-img{text-align:left}.td_uid_3_605ee408cc3d7_rand.td-a-rec-img img{margin:0 auto 0 0}